REGOLAMENT TAL-KUMMISSJONI (KE) Nru 1389/2004
tat-30 ta' Lulju 2004
li jemenda r-Regolament (KE) Nru 1227/2000 li jistabbilixxi regoli ddettaljati għall-implimentazzjoni tar-Regolament tal-Kunsill (KE) Nru 1493/1999 dwar l-organizzazzjoni komuni tas-suq tal-inbid fir-rigward tal-mekkaniżmi tas-suq
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq ta' l-inbid (1), u b'mod partikolari l-Artikolu 80(b) tiegħu,
Billi:
(1)
Permezz tar-Regolament (KE) Nru 1227/2000 tal-Kummissjoni (2) l-iskadenza prevista fl-ewwel subpragrafu tal-Artikolu 2(3) tar-Regolamednt (KE) Nru 1493/1999 għad-deroga mill-paragrafu 2 tal-istess Artikolu ġiet posposta għall-31 ta’ Lulju 2004 biex jiġu riżolti l-problemi prattiċi tal-aħħar, l-iskadenza jeħtieġ tkun posposta għal darb’oħra. Effettivament, it-tħaddim ta’ dispożizzjonijiet differenti rigward l-għoti tad-deroga jimponi piż amministrattiv serju u kkumplikat, partikolarment fir-rigwrd ta' kontrolli u pieni. Fl-interess ta’ amministrazzjoni tajba, għalhekk huwa meħtieġ li d-data msemmija titmexxa għall-31 ta’ Lulju 2005.
(2)
Jeħtieġ għalhekk li r-Regolament (KE) Nru 1227/2000 jiġi emendat skont dan.
(3)
Il-miżuri pprovduti f'dan ir-Regolament huma skont l-opinjoni tal-Kumitat tal- Ġestjoni tal-Inbid,
ADOTTAT DAN IR-REGOLAMENT:
Artikolu 1
L-Artikolu 2(1a) tar-Regolament (KE) Nru 1227/2000 jinbidel b'dan li ġej:
1a. “L-iskadenza stipulata fl-Artikolu 2(3), tar-Regolament (KE) Nru 1493/1999 għandha tkun pospost għall-31 ta’ Lulju 2005.”
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Għandu japplika mill-1 ta' Awissu 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmula fi Brussell, 30 ta' Lulju 2004.